**Beretning Friluftsrådet Bornholm 2022/23**

**Årsmødet torsdag d. 23.03.2023**

**På Årsmødet 2022** blev det bestemt at bestyrelsen kunne undersøge, om en jæger var interesseret i at udfylde den ledige plads i bestyrelsen, dette gav ikke noget resultat. På Årsmødet var der 11 stemmeberettige og flere andre som var kommet af interesse. Sundhedskonsulent i kommunen Frank Kure gav et inspirerende indlæg om at arbejde og motivere bornholmere til at dyrke mere motion.

**Sommermøde 2022** blev afholdt i august ved NaturBornholm, hvor naturvejleder Rene Vilsholm guidede os rundt i "Vild med vilje" projektet, vi fortsatte ned til Byskoven hvor der var sandwich og mulighed for debat om friluftsemner, Borgmester Jacob Trøst og forperson Helle Munk Ravnborg havde taget imod vores indbydelse, der var god mulighed for debat og kommentarer på gåturen og ved Byskoven.

**Vi har holdt 4 bestyrelsesmøder**, udvalgsposter blev fordelt, vi har kun behov for en kommunekoordinater, i modsætning til andre Lokalråd hvor der er flere kommuner.

Ole har taget til møder **i Grønt Dialogforum**, som er et debatforum om kommunens grønne områder, politikere og forskellige friluftsorganisationer sætter selv dagsordnen**.**

**Naturstyrelsens Brugerråd** har ligget stille siden corona nedlukning og nye Brugerråd er dannet i hele landet efter at NST har ændret på deres distrikter og rådenes sammensætning, der er møde i næste uge.

Flemming har deltaget i **Projektgruppen NNP Almindingen** som nu er lukket og der ventes på det videre forløb når høringssvarene er behandlet, Udkast til projektbeskrivelse og retningslinjer for forvaltning af NNP Almindingen ligger på hjemmesiden. Nogle af os var på Naturvandring i NNP Almindingen i oktober med Miljøminister Lea Wermelin og NS som bød på pandekager og æblemost, senere i oktober, var vi igen på gåtur i Almindingen med statsminister Mette, DN præsidient Maria, FR direktør Winnnie og formand AnneSofie, det tiltrak en masse journalister og natur/miljø interesserede.

**NaturBornholms bestyrelse** har jeg deltaget i, "Vild med vilje" projektet blev indviet d. 7. oktober af borgmester Jacob Trøst, der spredte nogle frøbomber på rundturen, jeg var med til at byde ny direktør Kim Kok-Hansen velkommen da Peter Haase gik på pension i december.

Lis og Ole har deltaget i flere **Fredningsnævns besigtigelser**, gennemgående er det om skur og solceller som sommerhusejerne gerne vil have lovlig gjort.

Der kommer en mængde mail til gennemlæsning, de fleste til orientering angående sager fra kommunen og fredningsnævnet om afslag på eller bevilligede ansøgninger om hus, sø, skov og erhverv.

Lokalråd Bornhlm samarbejder med Region Hovedstaden, bliver informeret om deres arbejde med "Stier på tværs" og Marine Nationalpark Øresund, Lynetteholmen mm. Afstanden Hovedstaden /Bornholm gør, at vi ikke er med i de arbejdsgrupper, men jeg har bedt dem om at arbejde for mere vand i Køge Havn, når det blæser fra vest.

**Friluftsrådets Udlodningsmidler**, der er bevilget penge til øens skoler, daginstitutioner, så der kan undervises mere i "Grøn dannelse"og aktiviteter på vand, andre har fået tilskud til havnesaunaer, fiskebro, stier, natarrangementer i naturen, bålhytte og andet, nogle få ansøgninger fik afslag, lokalrådet kan informere sig om ansøgningerne og komme med bemærkninger, det er sekretariatet der sagsbehandler og Friluftsrådets bestyrelse der bevilger. Om de bevilgede penge kommer til udbetaling, får vi sjældent kendskab til.

**Friluftsrådets hjemmesiden "Gå nye veje"** som blev til gængelig i efteråret 2021, det er muligt at anmelde barrierer og spærringer på veje og stier, man mener er ulovlige, der kommer sager ind fra Bornholm, lokalbestyrelsen bliver informeret når sekretariatet sender meddelelse til kommunen, men vi hører ikke mere om sagerne efterfølgende.

Fremadrettede projekter:

Vi har arbejdet i workshop om opstart af **Outdoorforening** med påtænkt sekretariat på Natur Bornholm. Den skal være en paraplyforening for øens foreninger/udbydere af frilufts aktiviteter. Stiftende generalforsamling tidspunkt udmeldes snart, formentligt i uge 15.

Vi er blevet informeret om et projekt "**Trappeforbindelse" i Moseløkken Stenbrud**. Et oplæg fra en arkitektgruppe, som vil fremlægge projektet på Folkemødet. Det ser spændende ud og Flemming vil følge det.

Vi ser frem til at **Trailcenter ved Rytterknægten** står færdigt, det er endnu på skitseplan. Det bliver et spændende sted at besøge, hvis slutresultatet blive som skitsen fra arkitektfirmaet, der har været deltagelse fra Lokalrådet på workshops sidste år.

Vi følger med i det der informeres om Energiø og andet der vedrører Friluftsliv

Fortsat lokalt udvalgsarbejde, planlægning af Sommermøde 2023

Tak til bestyrelsen for godt samarbejde med interessante og udfordrende opgaver.

Til sidst et håb om at Friluftsrådet Bornholm er en medspiller i friluftslivet, alles behov kan ikke altid dækkes på samme tid. Sammen kan vi arbejde for et: ”Friluftsliv for alle – i en rig natur og på et bæredygtigt grundlag.

Ingrid Tolstrup Formand Friluftsrådet Bornholm